CELEX: C2007/211/67
Language: da
Date: 2007-09-08 00:00:00
Title: Sag T-217/07: Sag anlagt den 26. juni 2007 — Las Palmeras mod Rådet og Kommissionen

8.9.2007   
            
            
               DA
            
            
               Den Europæiske Unions Tidende
            
            
               C 211/34
            
         Sag anlagt den 26. juni 2007 — Las Palmeras mod Rådet og Kommissionen
   (Sag T-217/07)
   (2007/C 211/67)
   Processprog: spansk
   Parter
   
      Sagsøger: Las Palmeras S. Coop. And. (Sevilla, Spanien) (ved abogado L. Ortiz Blanco)
   
      Sagsøgte: Rådet for Den Europæiske Union og Kommissionen for De Europæiske Fællesskaber
   Sagsøgerens påstande
   
               —
            
            
               Der gives sagsøgeren medhold i dette erstatningssøgsmål, der er anlagt i medfør af artikel 288 EF, ligesom Rådet og Kommissionen tilpligtes solidarisk at betale sagsøgeren en erstatning på i alt 288 238 EUR.
            
         
               —
            
            
               Rådet og Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren i denne sag, en spansk virksomhed, der egrenerer råbomuld, kræver erstatning for tab, der hævdes at være lidt som følge af anvendelsen i produktionsåret 2006/2007 af kapitel 10a i afsnit IV i forordning (EF) nr. 1782/2003 (1), der blev indført ved artikel 1, nr. 20, i forordning (EF) nr. 864/2004 (2). I kapitel 10a i forordning (EF) nr. 1782/2003 er fastsat fælles bestemmelser for direkte støtteordninger inden for rammerne af den fælles landbrugspolitik og visse støtteordninger for landbrugere.
   Det bemærkes i denne henseende, at de omtvistede bestemmelser blev annulleret ved Domstolens dom af 7. september 2006 i sag C-310/04, Kongeriget Spanien mod Kommissionen, som følge af en tilsidesættelse af proportionalitetsprincippet. Ved nævnte dom suspenderedes imidlertid retsvirkningerne af annullationen indtil vedtagelsen af en ny forordning, således at de omhandlede bestemmelser fortsat fandt anvendelse i produktionsåret 2006/2007.
   På grundlag af to rapporter, som er udfærdiget af en økonomisk konsulent, omfatter dette søgsmål de tab, som sektoren har lidt, idet der som følge af, at de annullerede bestemmelser blev anvendt i det omhandlede produktionsår, indtrådte en væsentlig nedgang i produktionen af råbomuld og dermed i produktionen af industrielt egreneret bomuld. Det er en forudsætning for den i de omhandlede bestemmelser angivne støtteordning, at en væsentlig del af støtten (omkring 65 %) gøres helt uafhængig af dyrkningen af bomuld, således at landbrugeren fortsat modtager støtten, selv om denne anvender sin jord til dyrkning af andre afgrøder. På denne måde bliver den forventede rentabilitet ved anvendelse af en hektar til dyrkning af bomuld ringere end den forventede rentabilitet ved anvendelse til dyrkning af andre afgrøder. Denne situation har således ligeledes medført, at egreneringsindustriens driftsindtægter er blevet formindsket.
   Sagsøgeren gør gældende, at de i retspraksis opstillede betingelser for at fastslå, at Fællesskabet ifalder ansvar uden for kontrakt, er opfyldt i denne sag.
   
      (1)  Rådets forordning (EF) nr. 1782/2003 af 29.9.2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EØF) nr. 2019/93, (EF) nr. 1452/2001, (EF) nr. 1453/2001, (EF) nr. 1454/2001, (EF) nr. 1868/94, (EF) nr. 1251/1999, (EF) nr. 1254/1999, (EF) nr. 1673/2000, (EØF) nr. 2358/71 og (EF) nr. 2529/2001 (EUT L 270, s. 1).
   
      (2)  Rådets Forordning (EF) nr. 864/2004 af 29.4.2004 om ændring af forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om tilpasning heraf som følge af Den Tjekkiske Republiks, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse af Den Europæiske Union (EUT L 161, s. 48).